**ÅRSRAPPORT september 2014 – oktober 2015**

Norsk forening for palliativ medisin (NFPM) ble stiftet 24.05.2000 og ble godkjent som spesialforening i Den norske legeforening i juni 2001. Foreningen har per dags dato 122 registrerte medlemmer.

Styret:

Eva Gravdahl (leder)

Peder Broen (sekretær, ansvar høringsuttalelser)

Anne Tove Brenne (nettansvarlig)

Eva Søderholm (kasserer)

Siri Steine (kontakt med offentlige myndigheter / kodeansvarlig)

Dagny Faksvåg Haugen (medlemsansvarlig)

Jannicke T. Bjercke (ansvar høringsuttalelser)

Kari Margrethe Larsen (kursansvarlig/vara)

Endre Røynstrand (ansvar høringsuttalelser/vara)

Valgkomité:

Ørnulf Paulsen

Anne Kvikstad

Jan Henrik Rosland

Valg:

Det nåværende styret ble valgt på årsmøtet i 2014. Det er valg på nytt styre i september 2016. Årsmøtet 2010 ga tilslutning til styrets forslag om å legge årsmøtene til landskonferansen de årene denne avholdes. Årsmøtet 2011 ga tilslutning til at valgperioden justeres slik at valget foretas på årsmøtet som avholdes under landskonferansen.

Kontaktpersoner for Nordisk spesialistkurs i palliativ medisin:

Sebastian von Hofacker

Dagny Faksvåg Haugen

Helsedirektoratets arbeidsgruppe for kompetanseområdet

Dagny Faksvåg Haugen (leder)

Ørnulf Paulsen (nestleder)

Siri Brelin (sekretær)

Lotte Rogg

Sigbjørn Lid

Hilde Roaldset (vara)

Revisor:

Tone Nordøy

Kontakt med medlemmer:

Styret ønsker primært å holde kontakten med medlemmene gjennom hjemmesiden og jevnlige medlemsbrev. Det er sendt ut medlemsbrev i januar, juni og oktober 2015

Det ble sammen med medlemsbrevet i januar sendt ut innbetalingsblankett for årskontingent.

Styremøter:

Fra september 2014 til november 2015 har det vært avholdt 9 styremøter, hvorav 8 har vært telefonmøter.

Styret har videreført arbeidet fra de foregående styreperiodene i tråd med foreningens målsetninger og overordnede prioriteringer:

Styret har hatt følgende satsingsområder denne perioden:

* Oppfølging av Kompetanseområde palliativ medisin: Rekruttering av leger og utdanningssteder og etablering av en permanent godkjenningsordning
* Oppfølging av fagrapporten om lindrende behandling
* Oppdaterte nettsider
* Bedre kontakt med medlemmene gjennom regelmessige medlemsbrev

**Saker / arbeidsoppgaver for styret 2014/2015**

1. Kompetanseområde palliativ medisin

Rapporten fra forsøksordningen Kompetanseområde palliativ medisin ble sendt fra Helsedirektoratet til Helse- og omsorgsdepartementet i mai i år. Departementet vil bruke tid på å behandle saken, men har gitt klarsignal til å videreføre forsøksordningen frem til en endelig konklusjon foreligger. De siste månedene har godkjenninger vært satt på hold i påvente av HODs beslutning. Arbeidsgruppen behandler nå søknader fortløpende. Det er nå 53 leger med godkjenning i kompetanseområdet og 15 godkjente utdanningssteder.

1. Nordisk spesialistkurs i palliativ medisin

Det 6. Nordisk spesialistkurs i palliativ medisin ble avsluttet i april 2015 med 38 deltakere, hvorav 10 fra Norge. Det er totalt 59 leger fra Norge som har gjennomført og bestått kurset.
Det 7. spesialistkurset er nå godt i gang og den første av seks moduler er gjennomført. Modulen foregikk i Trondheim med Dagny Faksvåg Haugen og Erik Løhre som kursledere. Det er ni norske deltakere på det nye kurset.

En poster om betydningen av kurset for utviklingen av palliasjon i Norden ble presentert på EAPC-kongressen i København i mai.

1. Nasjonalt handlingsprogram med retningslinjer for palliasjon i kreftomsorgen.

Handlingsprogrammet har blitt oppdatert i 2015 med reviderte kapitler om sosiale og trygdemessige forhold, smerte, kvalme og obstipasjon. Nina Aass, som har ledet arbeidet med handlingsprogrammet de siste årene, har nå trukket seg som leder. Styret i NFPM ser på arbeidet med handlingsprogrammet som en nasjonal dugnad. Selv om arbeidet er knyttet opp mot foreningen som faggruppe under Onkologisk Forum, mener vi at arbeidet må forankres i de regionale kompetansesentrene. Styret I NFPM og de fire regionale kompetansesentrene i lindrende behandling har blitt enige om at Kompetansesenter i lindrende behandling Midt-Norge overtar den koordinerende/ledende rollen. Det etableres en redaksjonskomite bestående av leder fra Helse Midt-Norge, Erik Løhre, samt en representant fra hvert av de fire kompetansesentrene. Redaksjonskomiteen må bringe inn fagpersoner som er best kvalifisert til å revidere og skrive aktuelle kapitler.

1. NFPM er delaktig i flere kurs og konferanser:
* Onkologisk forum er fortsatt en sentral arena for fagutveksling i foreningen. NFPM har både i 2014 og 2015 fått foreslå og invitere foreleser til plenumssesjonene på Onkologisk forum (Mike Bennett, Camilla Zimmermann) i tillegg til organisering av egen parallellsesjon.
* Planleggingen av Landskonferansen i palliasjon 14.-16. september 2016 i Stavanger er godt i gang. Dette er et samarbeid mellom Norsk Palliativ Forening (NPF) og NFPM og denne gangen kompetansesenteret i Helse Vest.
1. Fagrapporten om lindrende behandling

«Rapport om tilbudet til personer med behov for lindrende behandling og omsorg mot livets slutt – å skape liv til dagene» ble 16. mars overlevert fra Helsedirektoratet til helse- og omsorgsministeren.

* NFPM har vært representert i referansegruppen. NFPM sendte et høringsbrev til behandlingen av fagrapporten i Helse- og omsorgskomiteen i Stortinget.

Det skal nå gjøres en evaluering av tjenestetilbudet til personer med behov for lindrende behandling, inkludert implementering og bruk av LCP, og det skal utarbeides veiledningsmateriell for ivaretaking av personer i livets sluttfase.

1. Samarbeid med andre palliative foreninger.
* Foreningen er medlem av EAPC og har korrespondanse om ulike faglige og organisatoriske utfordringer. Styret deltok i vinter i en Delphi-prosess ledet av EAPC om eutanasibegrepet.
* En gruppe fra styret i NFPM og Norsk Palliativ Forening (NPF) jobber med å utarbeide en nettbasert begrepsliste/ordliste med kort forklaring av sentrale og vanskelige begreper innen lindrende behandling. Forklaringene er tilpasset personer uten medisinsk bakgrunn.
* NFPM og NPF sendte i juni en felles uttalelse til Helse og omsorgskomiteen i forbindelse med representantforslag om en plan for å sikre retten til livshjelp ved livets slutt (Dok 8:92S2014-2015)
* NFPM og NPF skrev en felles uttalelse i august til Vårt Land (verdidebatt.no) Dette som en reaksjon på lederartikkelen i Vårt Land 20.08.15 hvor avisen beskyldte fagmiljøene for sprikende innsats og haltende strategi innen palliasjon. NFPM og NPF kjente seg ikke igjen i beskrivelsen og anså det nødvendig med et tilsvar.
1. Nettsidene

Foreningens nettsider er betydelig oppdatert denne perioden. Styret ønsker at nettsidene kan bli flittig brukt som informasjons- og kommunikasjonskanal for foreningen.

1. Nettbasert undervisning i palliativ medisin

En arbeidsgruppe i foreningen arbeider med tilpasning av undervisningsopplegg til bruk i internundervisning for palliative team og enheter. Flere nye tema er på trappene, men det trengs mange nye bidrag. Vi får imidlertid mange tilbakemeldinger om at de nettbaserte kursene brukes og oppleves som nyttige

Kursene ligger på legeforeningens nettsider under valgfrie kurs.

1. Økonomi

For 2015 har NFPM fått et tilskudd på NOK 70.000,- fra Helsedirektoratet**.** Tilskuddet er benyttet til videreutvikling og vedlikehold av handlingsprogrammet, drift av faggruppen, deltakelse i styringsgruppen for det nordiske kurset og til utgifter knyttet til utarbeidelse av nettbasert undervisning i palliasjon.

1. Høringer

Styret har mottatt og vurdert 30-40 høringer fra Legeforeningen denne perioden, og har avgitt høringsuttalelse i fire saker i tillegg til de uttalelsene som er omtalt eksplisitt i årsrapporten. Høringsuttalelsene legges ut på nettsidene våre.

27.10.15

På vegne av styret i NFPM

Eva Gravdahl, leder